stanford-oval/wikipedia huggingface dataset:
With the beatles

with the beatles (עם הביטלס) הוא אלבום האולפן השני של להקת הרוק הבריטית הביטלס. אלבום זה דומה במבנהו לאלבומם הראשון, המכיל שירים בסגנון רוקנ׳רול קלאסי.
הפקה

הקלטת שירי התקליט הסתיימה ביולי, אך הוא יצא רק בנובמבר 1963 על ידי חברת התקליטים פרלופון, לאחר שהחברה יצרה ציפייה בקרב המעריצים ולאחר שהתקליט הקודם מיצה את פוטנציאל המכירות שלו. באלבום שמונה יצירות מקוריות (שבע נכתבו על ידי לנון-מקרטני, והשמיני הוא השיר הראשון שנכתב על ידי ג'ורג' האריסון שמופיע באלבום של הביטלס) ושישה קאברים. אף שיר לא יצא קודם לכן על גבי תקליטון, אך רוב השירים היו חלק מרפרטואר ההופעות של הביטלס בשנים קודמות. רוב השירים מתוך האלבום יצאו לאור גם באלבום המקביל בארצות הברית Meet The Beatles! ב-20 בינואר 1964, והשירים הנותרים שלא יצאו באלבום זה, יצאו באלבום הבא שלהם בארצות הברית, The Beatles' Second Album.
with the beatles נשאר בראש מצעד הפזמונים במשך 21 שבועות, והוא בא ישירות אחרי האלבום Please Please Me, כך שהביטלס כבשו את ראש מצעד הפזמונים 51 שבועות רצופים. צילום העטיפה, החדשני לזמנו, צולם על ידי צלם האופנה רוברט פרימן ומציג את חברי הלהקה בשחור-לבן מוצלל. עטיפה זו שיוותה ללהקה מעמד מהוגן, אמנותי וקלאסי, שונה מהתדמית הרוקנרולית הפרועה של ראשית דרכם. חברת EMI באוסטרליה לא קיבלה את עטיפת האלבום, לכן היא השתמשה בקריקטורה של הלהקה בסגנון דומה לתצלום בשחור לבן. הביטלס לא היו מודעים לכך עד שמעריצים הראו להם את העטיפה במהלך הסיור שלהם באוסטרליה.
ב-26 בפברואר 1987 יצא With the Beatles על תקליטור (מונו בלבד, מס' קטלוגי CDP 7 46436 2). הוא פורסם מחדש על תקליטור חדש בגרסת סטריאו ומונו מחודשת ב־9 בספטמבר 2009.
בשנת 2003 האלבום דורג במקום 420 על ידי המגזין רולינג סטון ברשימת 500 האלבומים הגדולים בכל הזמנים.
רשימת רצועות

כל השירים נכתבו על ידי ג'ון לנון ופול מקרטני למעט אם צוין אחרת.
צד ראשון
It Won't Be Long ‏(2:13)
All I've Got to Do ‏(2:03)
All My Loving ‏(2:08)
Don't Bother Me (ג'ורג' האריסון) (2:28)
Little Child ‏(1:46)
Till There Was You (מרדית' וילסון) (2:14)
Please Mister Postman (דובין/גארט/גארמן/בריאנברט) (2:34)
צד שני
Roll Over Beethoven (צ'אק ברי) (2:45)
Hold Me Tight ‏(2:32)
You Really Got a Hold on Me (רובינסון) (3:01)
I Wanna Be Your Man ‏(2:00)
Devil in Her Heart (דרפקין) (2:26)
Not a Second Time ‏(2:07)
(Money (That's What I Want (ברדפורד/גורדי) (2:50)
משתתפים

הביטלס
ג'ון לנון - שירה ראשית, הרמונית ורקע, גיטרת קצב, מפוחית, מחיאות כפיים, גיטרה קלאסית, גיטרה אקוסטית ב-Till There Was You, תוף מרים ב-Don't Bother Me
פול מקרטני - שירה ראשית, הרמונית ורקע, גיטרת בס, מחיאות כפיים, פסנתר ב-Little Child, קלאווה ב-Don't Bother Me
ג'ורג' האריסון - שירה ראשית, הרמונית ורקע, גיטרה מובילה, מחיאות כפיים, גיטרה קלאסית
רינגו סטאר - תופים, טמבורין, מרקה, מחיאות כפיים, בונגו ב-Till There Was You וב-Don't Bother Me, שירה ב-I Wanna Be Your Man
מוזיקאים נוספים והפקה
ג'ורג' מרטין - מפיק, הוספת הסדרים, מערבל, פסנתר ב-You Really Got a Hold on Me, Money (That's What I Want), Not a Second Time
נורמן סמית' - מהנדס השמע, מערבל
רוברט פרימן - תצלום העטיפה
Filter (שיר)

| --- | --- |
 שיר בביצוע BTS
 מתוך האלבום Map of the Soul: 7
 יצא לאור:  21 בפברואר 2020
 שפה:  קוריאנית, אנגלית
 אורך:  3:00
 חברת תקליטים:  ביג היט
 כתיבה:  כותבים שונים
 הפקה:  טום ויקלונד
 
Filter (בעברית: פילטר) הוא שיר של להקת הבנים הדרום קוריאנית BTS, שבוצע כסולו על ידי חבר הלהקה ג'ימין. השיר יצא לאור ב-21 בפברואר 2020, על ידי חברת התקליטים ביג היט מיוזיק, כרצועה השמינית מתוך אלבום האולפן הקוריאני הרביעי של הלהקה, Map of the Soul: 7. השיר הוא בשפה הקוריאנית, וכולל מספר שורות באנגלית.
רקע וכתיבה

השיר נכתב על ידי טום ויקלונד, הילדה סטנמלם, "היטמן" באנג, לי סיו-ראן, לוטרה, danke, דא ג'ונג, אן בוק-ג'ין, פולין' דילד וניאון בוי, והופק על ידי הראשון. השיר עוקב אחר חקר האופי והזהות של ג'ימין בעולם שבו פריטים כמו בגדים, איפור וטכנולוגיה משנים את האופן שבו נתפס האדם.
בריאיון לספוטיפיי, הסביר ג'ימין על הרעיון מאחורי השיר:
פילטרים יכולים להיות באפליקציית מצלמה, או במדיה חברתית, אבל הם יכולים להיות גם פרספקטיבה של אנשים, או דעות קדומות. לקחתי את המשמעויות השונות הללו, והבעתי בשיר כיצד אני רוצה להציג את עצמי לעולם בדרכים רבות ושונות. אני חושב שאוכל להראות צד חדש בי ששונה מאוד מהרצועות הקודמות שלי, "Serendipity" ו-"Lie".
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-235 מיליון השמעות.
הצלחה

על אף שלא יצא כסינגל, זכה השיר להצלחה ופופולריות רבה. בין היתר, הגיע השיר למקום בראשון במצעד שירי האייטונס ב-110 מדינות שונות, בהן ארצות הברית.
בארצות הברית, נמכרו למעלה מ-200,000 עותקים של השיר. במצעד הבילבורד הוט 100 האמריקאי, הגיע השיר למקום ה-87. בנוסף, הגיע השיר למקום הראשון במצעד שירי העולם הדיגיטליים של בילבורד, והיה לשיר ה-23 של הלהקה שעשה זאת. במצעד הקנדה הוט 100, הגיע השיר למקום ה-88. במצעד הגאון צ'ארט הדרום קוריאני, הגיע השיר למקום ה-15. במצעד הניו זילנדי, הגיע השיר למקום העשירי.
בפלטפורמת הזרמת המדיה ספוטיפיי, צבר השיר למעלה מ-235 מיליון השמעות, מה שהופך אותו לשיר שאינו סינגל המושמע ביותר מתוך האלבום.
ביקורות

השיר זכה לשבחים וביקורות חיוביות. באתר רולינג סטון הודו, דורג השיר במקום ה-48 במצעד 100 השירים הטובים ביותר של הלהקה, תוך שצוין לחיוב ביצועו של ג'ימין בהופעה הווירטואלית "Map of The Soul ON:E", וכונה "בלתי נשכח".
רהיאן דאלי מ-NME דירגה את השיר במקום ה-72 מתוך 129 שיריה של הלהקה, וכתבה כי השיר הוא "ההתגלמות המושלמת של ג'ימין כפרפורמר".
ביקורות > דירוגים

| ארגון | רשימה | מיקום | מקור |
| --- | --- | --- | --- |
| NME | כל השירים של BTS, מדורגים | 72 |  |
| רולינג סטון הודו | 100 השירים הטובים ביותר של BTS | 48 |  |
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  ארצות הברית | בילבורד הוט 100 | 87 |  |
|  ארצות הברית | מצעד שירי העולם הדיגיטליים | 1 |  |
|  ניו זילנד | המצעד הניו זילנדי הרשמי | 10 |  |
|  קוריאה הדרומית | סירקל צ'ארט | 15 |  |
|  קנדה | קנדה הוט 100 | 88 |  |
הערות שוליים

↑  טום ויקלונד, הילדה סטנמלם, "היטמן" באנג, לי סיו-ראן, לוטרה, danke, דא ג'ונג, אן בוק-ג'ין, פולין' דילד, ניאון בוי
1 2  "BTS – Filter". Genius (באנגלית). נבדק ב-2021-12-23.
↑   BTS (방탄소년단) FULL Interview with Spotify, בביצוע  Meaning of their solo songs, MOTS: 7 and Old Playlists, סרטון  באתר יוטיוב (אורך: 9:10)
1 2  "Map of the Soul: 7", Spotify, נבדק ב-2021-12-23
↑  "Filter achieves 110 #1's on iTunes worldwide as it tops in Belize. It is now the B-side solo with the most #1's in iTunes history". Twitter. 18 באוקטובר 2020. נבדק ב-23 בדצמבר 2021. {{cite web}}:  (עזרה)
↑  "BTS_twt's "Filter" has reached #1 on US iTunes for the first time". Twitter. 12 ביולי 2020. נבדק ב-23 בדצמבר 2021. {{cite web}}:  (עזרה)
↑  "BTS_twt's "Filter" has now sold over 200,000 units in the US". Twitter. 12 באוקטובר 2020. נבדק ב-23 בדצמבר 2021. {{cite web}}:  (עזרה)
1 2  "BTS Chart History: Billboard Hot 100; pick "The Hot 100".". Billboard. נבדק ב-23 בדצמבר 2021. {{cite web}}:  (עזרה)תחזוקה - ציטוט: url-status (link)
1 2  "BTS's "Filter" Makes Them 1st Artist Ever To Achieve 23 No. 1s On Billboard World Digital Song Sales Chart". Soompi. 18 באוקטובר 2020. נבדק ב-23 בדצמבר 2021. {{cite web}}:  (עזרה)
1 2  "BTS Chart History: Billboard Canadian Hot 100; pick "Billboard Canadian Hot 100".". Billboard. ארכיון מ-5 בנובמבר 2019. נבדק ב-23 בדצמבר 2021. {{cite web}}:  (עזרה)
1 2  "2020년 9주차 Digital Chart" [Digital Chart – Week 9 of 2020] (בקוריאנית). Gaon Music Chart. ארכיון מ-29 במאי 2020. נבדק ב-23 בדצמבר 2021. {{cite web}}:  (עזרה)
1 2  "NZ Hot Singles Chart". Recorded Music NZ. 2 במרץ 2020. {{cite web}}:  (עזרה)תחזוקה - ציטוט: url-status (link)
1 2  "100 Greatest BTS Songs". Rolling Stone India. 16 בדצמבר 2020. נבדק ב-23 בדצמבר 2021. {{cite web}}:  (עזרה)
1 2  "100 Greatest BTS Songs". NME. 29 באפריל 2020. נבדק ב-23 בדצמבר 2021. {{cite web}}:  (עזרה)
What About Today?

What About Today? (בעברית: מה לגבי היום?) הוא אלבום האולפן האחד עשר של הזמרת-יוצרת ברברה סטרייסנד. האלבום יצא לאור ביולי 1969, על ידי חברת התקליטים קולומביה רקורדס. מבחינה מוזיקלית, זהו אלבומה הראשון שמכיל מוזיקה עכשווית למבוגרים.
האלבום הגיע למקום ה-31 במצעד הבילבורד 200.
סוגה ורקע

האלבום מכיל שירים מקוריים לצד גרסאות כיסוי אותם הקליטה הזמרת לשירים של אמנים כמו הביטלס ופול סיימון. עטיפת האלבום נלקחה לצילומים ממגזין ווג שערכה שנה קודם לכן וצולמו על ידי ריצ'רד אבדון. האלבום הוקלט בכמה פרקי זמן שונים: 16 במרץ 1968; 22 במאי 1968; 23 ביוני 1968; 8 בפברואר 1969; 14 & 22 במאי 1969.
הצלחה

בניגוד לאלבומיה הקודמים זהו היה אלבומה הראשון אשר מצא את עצמו מחוץ ל-20 העליונים בארצות הברית (מלבד אלבום חג המולד שלה) וזהו גם היה אלבומה הראשון שלא קיבל אף מעמד במדינה. גם מחוץ למדינה האלבום לא זכה להצלחה כאשר בקנדה הגיע למקום ה-23 בלבד וגם שם לא קיבל אף מעמד.
בשאר המדינות בעולם הוא לא התברג או קיבל מעמד גם כן.
רשימת רצועות

| What About Today?> מס' | What About Today?> שם | What About Today?> משך | What About Today?>  | What About Today?>  | What About Today?>  | What About Today?>  | What About Today?>  | What About Today?>  | What About Today?>  |
| --- | --- | --- | --- | --- | --- | --- | --- | --- | --- |
| 1. | What About Today?  | 2:55 |  |  |  |  |  |  |  |
| 2. | Ask Yourself Why  | 3:01 |  |  |  |  |  |  |  |
| 3. | Honey Pie  | 2:37 |  |  |  |  |  |  |  |
| 4. | Punky's Dilemma  | 3:27 |  |  |  |  |  |  |  |
| 5. | Until It's Time for You to Go  | 2:53 |  |  |  |  |  |  |  |
| 6. | That's a Fine Kind O' Freedom  | 3:00 |  |  |  |  |  |  |  |
| 7. | Little Tin Soldier  | 3:50 |  |  |  |  |  |  |  |
| 8. | With a Little Help from My Friends  | 2:37 |  |  |  |  |  |  |  |
| 9. | Alfie  | 3:18 |  |  |  |  |  |  |  |
| 10. | The Morning After  | 2:38 |  |  |  |  |  |  |  |
| 11. | Goodnight  | 3:44 |  |  |  |  |  |  |  |
| משך כולל: | משך כולל: | 34:00 |  |  |  |  |  |  |  |
מיקומי שיא

|   ‏‏‏  מצעדים ודירוגים (1969)> מדינה |   ‏‏‏  מצעדים ודירוגים (1969)> מצעד |   ‏‏‏  מצעדים ודירוגים (1969)> מיקום שיא |
| --- | --- | --- |
|  ארצות הברית | בילבורד 200 | 31 |
|  קנדה | מצעד האלבומים הקנדי | 26 |
הערות שוליים

↑  What About Today? by Barbra Streisand, Apple Music (באנגלית)
↑  Barbra Streisand, Billboard
| ברברה סטרייסנד |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | The Barbra Streisand Album • The Second Barbra Streisand Album • The Third Album • People • My Name Is Barbra • My Name Is Barbra, Two... • Color Me Barbra • Je m'appelle Barbra • Simply Streisand • A Christmas Album • What About Today? • Stoney End • Barbra Joan Streisand • Barbra Streisand...and Other Musical Instruments • The Way We Were • ButterFly • Lazy Afternoon • Classical Barbra • Superman • Songbird • Wet • Guilty • Emotion • The Broadway Album • Till I Loved You • Back to Broadway • Higher Ground • A Love Like Ours • Christmas Memories • The Movie Album • Guilty Pleasures • Love Is the Answer • What Matters Most • Partners • Encore: Movie Partners Sing Broadway • Walls |  |
| אלבומי הופעה | A Happening in Central Park • Live Concert at the Forum • One Voice • The Concert • Timeless • Live in Concert 2006 • Back to Brooklyn • The Music...The Mem'ries...The Magic! |  |
| אלבומי אוסף | Barbra Streisand's Greatest Hits • Barbra Streisand's Greatest Hits Volume 2 • Memories • A Collection: Greatest Hits...and More • Just for the Record... • The Essential Barbra Streisand • Duets • The Ultimate Collection • Release Me • The Classic Christmas Album • Release Me 2 |  |
| פסקולים | Funny Girl • Funny Girl • Hello, Dolly! • The Owl and the Pussycat • On a Clear Day You Can See Forever • The Way We Were • Funny Lady • A Star Is Born • The Main Event • Yentl • Nuts |  |
| וידאו וטלוויזיה | My Name Is Barbra • Timeless: Live in Concert • One Night Only: Barbra Streisand and Quartet at The Village Vanguard |  |
| סיבובי הופעות | Barbra Streisand in Concert • Timeless • Streisand • Barbra Live • Barbra: The Music, The Mem'ries, The Magic |  |
| סרטים שביימה | Yentl • The Prince of Tides • The Mirror Has Two Faces |  |
| ערכים קשורים | אפקט סטרייסנד • אליוט גולד (בעל ראשון) • ג'יימס ברולין (בעל שני) |  |
| --- | --- |
בקרת זהויות :  MusicBrainz release group: b85898bd-1d20-35e4-9739-c85f534ab101
Thales Alenia Space

| --- | --- |


 נתונים כלליים
 מייסדים:  קבוצת תאלס 
 תקופת הפעילות:  2007–הווה (כ־17 שנים)
 חברת אם:  קבוצת תאלס (67%), לאונרדו (33%)
 חברות בנות:  Thales Alenia Space España 
 מיקום המטה:  קאן 
 משרד ראשי:  קאן, צרפת
 ענפי תעשייה:  תעשיית החלל
 מוצרים עיקריים:  מוצרי  חלל
 עובדים:  8,500 עובדים (2022)
  
 Thales Alenia Space
 
Thales Alenia Space היא מיזם משותף צרפתי-איטלקי בתחום תעשיית החלל. החברה הוקמה בשנת 2007 ומטה שלה ממקום בקאן.
היסטוריה

החברה הצרפתית "קבוצת תאלס" החליטה לרכוש מאַלְקָטֶל-לוּסֶנְט פעילויות שלה בתחום החלל שהיו בשותפות עם Finmeccanica האיטלקית. בתחום זה בשנת 2005 הוקם מיזם Alcatel Alenia Space ש-67% היו בבעלות Alcatel ו-33% בבעלות Finmeccanica. הרכישה אושרה בשנת 2007 לאחר בדיקת השפעתה על השוק שבוצע על ידי האיחוד האירופי.
בדצמבר 2007 סוכם על שיתוף פעולה עם מערכות המידע הלווייניות רשטניוב תוך התקנת מוצרי החברה בלוויינים רוסים. כמו כן הורחבו שיתופי פעולה עם חברות אמריקאיות בתחום לרבות בואינג.
Thales Alenia Space נחשבת ליצרן מוביל בתחום בניית לוויינים באירופה.
לאחר שארצות הברית הטילה מגבלות על העברת טכנולוגיה של חלקי לוויינים לסין, על ידי החברה פותחו לוויינים שעמדו בדרישות של ארצות הברית והם שוגרו על ידי סין. אמנם ארצות הברית התנגדה למכירות אלו בטענה שהם לא עומדות בדרישות. בעקבות הלחץ בשנת 2013 המכירות לסין הופסקו.
בשנת 2010 התקבלה הזמנה בהיקף של כ-3 מיליארד דולר ללווייני חברת אירידיום תקשורת. כמו כן נחתמו חוזים ל-24 לווייני של  Globalstar ו-6 לוויינים של מערכת ניווט לוויינית גליליו.
במרץ 2018 Spaceflight Industries ו-Thales Alenia Space הכריזו על הקמת מפעל לייצור לוויינים קטנים. המפעל נפתח בפברואר 2019 באזור סיאטל.
החברה תכננה והייתה אחראית לבניית מודולים לוגיסטיים שבעזרתם מעבורות חלל היו מביאות ציוד ואספקה לתחנת החלל הבין-לאומית. כמו כן היא בנתה מספר מודולים של תחנת החלל. החברה בנתה חלקים של ATV וחללית מדגם סיגנוס.
מוצרי החברה שולבו בגשושיות רבות. ציוד אופטי מתוצרתה שולב בלווייני ריגול צרפתיות.
בבעלות החברה 17 מפעלים ברחבי אירופה.
הערות שוליים

↑  Aimée Turner, Thales has eyes on UK space sector, Flight Global, ‏31 August 2007
↑  פתיחת מפעל לייצור לוויינים
| --- | --- |
בקרת זהויות :  BnF: cb15940693q (data)  ISNI: 0000 0004 1766 5842  SUDOC: 188396608  VIAF: 154070661   WorldCat (עם VIAF): 154070661
Tha Last Meal

Tha Last Meal (הסעודה האחרונה) הוא אלבום של סנופ דוג (Snoop Dogg) שיצא בשנת 2000. האלבום היה האחרון שהוציא הראפר בחברת התקליטים של מאסטר פי נו לימיט רקורדס (No Limit Records) ומשם השם לאלבום. "הארוחה האחרונה" הוא ביטוי לארוחה האחרונה שמקבלים נידונים למוות לפני הוצאתם להורג ובה הם רשאים לבקש כמעט כל דבר והשף של הכלא מכין להם.
הסינגל 'Wrong Idea' בשיתוף באד אזז יצא גם באלבומו של באד אזז שיצא בחברת התקליטים דוגיסטייל רקורדס.
באחד הסינגלים סנופ דוג מתייחס לפרשת מוניקה לווינסקי והרגיז את מקורביה של לווינסקי כשקרא לה זונה.
רשימת שירים

| מס' | שם | משך |
| --- | --- | --- |
| 1. | Intro  | 1:21 |
| 2. | Hennesy N Buddah (בהשתתפות קוקיין)   | 4:11 |
| 3. | Snoop Dogg (What's My Name Pt. 2)  | 4:03 |
| 4. | True Lies  | 4:00 |
| 5. | Worng Idea (בהשתתפות באד אזז, קוקיין וליל' ½ דד)   | 4:14 |
| 6. | Go Away  | 4:52 |
| 7. | Set It Off (בהשתתפות אם סי רן, ליידי אוף רייג', אייס קיוב, נייט דוג וקורופט)   | 4:37 |
| 8. | Stacy Adams  | 4:35 |
| 9. | Lay Law (בהשתתפות נייט דוג, באטץ' קאסידי, Tha Eastsidaz ומאסטר פי.)   | 3:43 |
| 10. | Bring It On (בהשתתפות שוגה פרי וקוקיין)   | 4:17 |
| 11. | Game Court (בהשתתפות Mac Minister)   | 2:10 |
| 12. | Issues  | 2:35 |
| 13. | Brake Fluid (Bitch Pump Yo Brakes)  | 5:56 |
| 14. | Ready To Ryde (בהשתתפות איב)   | 4:21 |
| 15. | Loosen' Control (בהשתתפות סופאפליי ובאטץ' קאסידי)   | 4:09 |
| 16. | Can't Swim  | 4:17 |
| 17. | Leave Me Alone  | 4:12 |
| 18. | Back Up Of Me (בהשתתפות מאסטר פי ומאג'יק)   | 5:15 |
| 19. | Ya'll Gonna Miss Me (בהשתתפות קוקיין)   | 4:15 |
| משך כולל: | משך כולל: | 77:20 |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  ארצות הברית | בילבורד 200 | 4 |
|  הממלכה המאוחדת | מצעד האלבומים הבריטי | 62 |
|  צרפת | SNEP | 13 |
|  קנדה | מצעד האלבומים הקנדי | 15 |
I am...

I am... הוא אלבום האולפן הרביעי של הזמרת היפנית איומי האמסאקי. באלבום חמישה עשר שירים (ועוד שיר נוסף ברצועה נסתרת). האלבום יצא לאור ב-1 בינואר 2002 והיה לרב מכר כבר בשבוע הראשון (1,761,360 עותקים) ושהה בו, בסך הכל, 25 שבועות. בשנת 2007 דיווחה חברת התקליטים של הזמרת כי מכירותיו ביפן הסתכמו בשלושה מיליון עותקים.
Ibis Editions

לוגו ההוצאה
Ibis Editions (הוצאת איביס) היא הוצאה לאור שבסיסה בירושלים המתמחה בתרגומים לאנגלית של ספרות העוסקת במזרח התיכון, תרגומים מעברית, ערבית, יוונית, צרפתית, גרמנית ולאדינו.
את הוצאה ייסדו שלושה סופרים הכותבים באנגלית ומתגוררים בישראל, פיטר קול, אשתו, עדינה הופמן וגבריאל לוין. בין היוצרים שההוצאה פרסמה נכללים אמיל חביבי, גרשם שלום, טהא מוחמד עלי, ח"נ ביאליק, סמיח אלקאסם, ששון סומך, ס. יזהר, יהודה הלוי, אסתר ראב ואלזה לסקר-שילר. ההוצאה מוגדרת כעמותה הפועלת ללא כוונות רווח.
אבי העורקים

| --- | --- |

 שיוך:  מערך העורקים, great arteries 
 תיאור ב:  המילון האנציקלופדי ברוקהאוס ואפרון 
 מזהים
 לטינית (TA98):  artèria aorta o només aorta 
 טרמינולוגיה אנטומיקה:  A12.2.02.001 
 TA2 (2019):  4175 
 FMA:  3734 
 קוד MeSH:  A07.015.114.056 
 מזהה MeSH:  D001011 
 מערכת השפה הרפואית המאוחדת:  C0003483 
 
אֲבִי הָעוֹרְקִים (TA: aorta), או וָתִין, הוא העורק הראשי בגוף האדם, אשר ממנו מסתעפים כל העורקים במחזור הדם הסיסטמי. אבי העורקים יוצא מן החדר השמאלי של הלב, עובר בצורת קשת מעל הלב ויורד בקדמת עמוד השדרה, שם מסתעף לענפים גדולים וקטנים, עד שלבסוף מתפצל לעורקי הכסל המשותפים מעט מתחת לגובה הטבור. זהו עורק אלסטי, שכאשר הוא מתמלא בדם הלחץ בו הוא הגבוה ביותר מכל העורקים האחרים בגוף. מאפיין זה מאפשר את זרימת הדם ממנו לעורקי הגוף.
אנטומיה > מהלך

אבי העורקים יוצא מהחדר השמאלי כלפי מעלה, עובר בצורת קשת אחורנית ושמאלה (הקשת הזו נקראת "קשת אבי העורקים"), מעל הלב ועורק הריאה, ויורד בקדמת עמוד השדרה לעבר הבטן. לאורך מהלכו אבי העורקים מסתעף לעורקי הגוף עד שלבסוף, מתחת לגובה הטבור, הוא מתפצל לשני עורקי הכסל המשותפים. על פי מבנה זה מקובל לחלק את אבי העורקים לשלושה חלקים: אבי העורקים העולה, אשר יוצא מן הלב כלפי מעלה, קשת אבי העורקים ואבי העורקים היורד, אשר מעל הסרעפת מכונה אבי העורקים החזי ומתחתיה אבי העורקים הבטני.
אבי העורקים העולה יוצא מפתחו של מסתם אבי העורקים כשהוא עטוף במסב הלב. קוטרו כ-2.5 ס"מ. מיד ביציאתו מהלב מסתעפים מאבי העורקים העורקים הכליליים הימני והשמאלי, שתפקידם לספק דם לשריר הלב עצמו. חלקו הראשון נקרא שורש אבי העורקים.
מקשת אבי העורקים מסתעפים שלושה עורקים גדולים המספקים דם לראש ולגפיים העליונות. העורק הראשון שמסתעף והימני מבין השלושה הוא גזע הזרוע והראש, שממנו מסתעפים העורק התת-בריחי הימני והעורק התרדמני הימני. לאחריו מסתעף העורק התרדמני השמאלי, ואחרון מסתעף מן הקשת העורק התת-בריחי השמאלי. בין קשת אבי העורקים לעורק הריאה מחברת הרצועה העורקית – שריד לצינור העורקי אשר מחבר בתקופה העוברית בין אבי העורקים לעורק הריאה.
אבי העורקים החזי מתחיל משמאל לגבולה התחתון של חוליה T4 ויורד לצדן של חוליות T5 עד T12. במהלכו מטה הוא נוטה לעבר מרכז בית החזה תוך שהוא מצטלב עם הוושט. הוא מסתיים במעברו דרך מבקע אבי העורקים שבסרעפת, בגובה גבולה התחתון של חוליה T12. במבקע זה נמצאים לימינו הווריד האי-זוגי וצינור החזה המנקז לימפה. אבי העורקים החזי מסתעף לענפי הוושט המסתעפים לפנים, לענפי הסמפונות המסתעפים לצדדים, לעורקים הבין-צלעיים האחוריים והעורקים התת-צלעיים המסתעפים בזוגות לאחור ולצדדים, לעורקי הסרעפת העליונים, היוצאים בזוג לפנים ולצדדים אל המשטח העליון של הסרעפת, ולענפי מסב הלב וענפי הבינה, היוצאים לפנים ושולחים סעיפים קטנים אל מסב הלב ואל הבינה.
לאחר המעבר של אבי העורקים היורד במבקע אבי העורקים הוא נקרא אבי העורקים הבטני. ההסתעפות הראשונה מאבי העורקים הבטני היא לגזע הבטן, היוצא לפנים ומסתעף לעורק הקיבה השמאלי, עורק הטחול ועורק הכבד המשותף. מתחת לגזע הבטן מסתעפים עורק מתלה המעי העליון בגובה חוליה L1 ועורק מתלה המעי התחתון חוליה L3, אשר מספקים דם למערכת העיכול. שני עורקים אלה עוברים בתוך מתלה המעי, שכבה כפולה של צפק המחברת את הקיבה, המעי הדק, הלבלב, הטחול ואיברים אחרים בבטן, אל הדופן האחורי של הבטן. ביניהם מסתעפים בזוגות לצדדים עורקי יותרת הכליה האמצעיים, עורקי הכליה ועורקי האשכים בזכר או עורקי השחלות בנקבה. עורקי הכליה אינם סימטריים בגובהם ובאורכם מאחר שהכבד דוחק את הכליה הימנית מעט יותר מטה. לאחור ולצדדים מסתעפים בזוגות מאבי העורקים הבטני עורקי הסרעפת התחתונים, המספקים את הסרעפת ואת בלוטות יותרת הכליה, ועורקי המותניים המספקים את דופן הבטן.
כ-2–3 ס"מ מתחת לגובה הטבור מתפצל אבי העורקים לשני עורקי הכסל המשותפים, הימני והשמאלי, אשר כל אחד מהם מתפצל לעורק כסל פנימי ועורק כסל חיצון. העורק הפנימי מספק דם לאיברים הפנימיים של חלל הבטן והאגן, בעוד שהעורק החיצוני עובר מעל עצמות האגן לכיוון המפשעה, ומשם ממשיך מטה לגפה התחתונה.
אנטומיה > אספקת דם

אבי העורקים מוזן מצינורי צינורות עד גובה עורקי הכליה, ומתחתם דופן אבי העורקים דקה יותר ומוזנת בפעפוע מתוך הדם הזורם בו בלבד.
מחלות אבי העורקים > מפרצת באבי העורקים

אבי העורקים הוא, כאמור, כלי הדם הראשי שמוביל דם מהלב לכל הגוף. הלחץ הפנימי המתמיד שקיים באבי העורקים (מהדם הזורם בו) ותהליכים של טרשת עורקים שמשפיעים עליו, כמו גם על שאר כלי הדם במחזור הדם, עשויים להביא להתרחבות הקרויה מפרצת באבי העורקים. אף שהתהליכים המשפיעים על יצירת מפרצת דומים לאילו של טרשת עורקים, ההתרחבות באבי העורקים אינה טרשתית כלל אלא נובעת מהרס הדרגתי של השכבות התומכות הגמישות של אבי העורקים, תהליך הקרוי בלעז Medial intimal necrosis. התרחבות זו עשויה להמשיך ולהתקדם עד כדי פקיעה המביאה לדימום פנימי, המהווה סכנת חיים.
הטיפול העיקרי במפרצת של אבי העורקים הוא במניעה (כמו איזון לחץ דם, גמילה מעישון וכדומה), וכן במעקב או באמצעות טכניקה פולשנית. שתי הטכניקות הפולשניות הקיימות במאה ה-21 הן תיקון אנדו-וסקולארי עם קטטר מיוחד ותומכנים, או על ידי ניתוח. קיימת המלצה של הארגון האמריקאי לרפואה פנימית לערוך בדיקת אולטרה סאונד לגברים אחרי גיל 65 אם אי פעם עישנו סיגריות.
מחלות אבי העורקים > בתירת אבי העורקים

בתירת אבי העורקים היא קרע בגלימה הפנימית של אבי העורקים, שכתוצאה ממנה חודר דם לתוך דופן אבי העורקים ומפריד את הגלימה הפנימית מן השכבות החיצוניות בדופן, תוך שהוא יוצר בה חלל מדומה של זרימת דם. הסכנה במצב זה היא חסימת עורקים המסתעפים מאבי העורקים, וכן התפתחות של אי-ספיקת מסתם אבי העורקים וטמפונדה לבבית. הטיפול בבתירת אבי העורקים תלוי במעורבות של אבי העורקים העולה. בתירה במקטע זה מחייבת טיפול מידי בניתוח להסרת קטע הגלימה הקרוע ובנייה מחדש של אבי העורקים תוך שימוש בשתל סינתטי. בבתירה המוגבלת לאבי העורקים היורד עיקר הטיפול הוא טיפול תרופתי להורדת לחץ הדם, אולם הולך ועולה השימוש בהכנסת תומכן בצנתור. למרות הטיפול, עדיין קיימת תמותה לא מבוטלת כתוצאה מבתירה של אבי העורקים וסיבוכיה.
הערות שוליים

↑  בספר הרפואות של אסף הרופא, המלה עברית בגופה וברוחה, שנמצאה גם בארמית התרגומית וותנא. לפי המפרשים הערביים וָתִין עניין של "עורק איתן" המשקה את הגוף כמו "נחל איתן" (ספר עמוס, פרק ה', פסוק ט"ו). השרירים ותן=יתן אחים כמו וָלָד=ילד וכדומה. מקור: יוסף אבן-אודם ויעקב רותם, מילון רפואי חדש, הוצאת ראובן מס, 1967
↑  ynet, מפרצת אבי העורקים: האבחון שיציל אותך, באתר ynet, 15 ביולי 2015
↑  Vascular Medicine and Endovascular Interventions / edited by Thom W. Rooke, associate editors, Timothy M. Sullivan, Michael R. Jaff. Blackwell publishing. 2009. pp. 186-193
↑  Annals of Internal Medicine | Screening for Abdominal Aortic Aneurysm: Recommendation Statement
| --- | --- |
בקרת זהויות :  NLI: 987007294044205171  BnF: cb11994616q (data)  GND: 4200089-0  LCCN: sh85005856  NKC: ph205444  TA98: A12.2.02.001 
בתמונה ניתן לראות את מבנה אבי העורקים והעורקים המתפצלים ממנו באזור מוצאו מהלב. העורק הימני (שמאלי בתמונה), שממנו מתפצלים שני עורקים (העורק התת-בריחי והעורק התרדמני הימניים), נקרא גזע הזרוע והראש. בצד שמאל (ימין בתמונה) העורק התת-בריחי והעורק התרדמני השמאליים יוצאים ישירות מקשת אבי העורקים.
I giorni dell'arcobaleno

"I giorni dell'arcobaleno" (בעברית: "ימים של קשת בענן") הוא שיר איטלקי מאת הזמר ניקולה די בארי. השיר זכה בפסטיבל סן רמו של שנת 1972 שנערכה בסן רמו שבאיטליה. בהמשך ייצג השיר את איטליה בתחרות האירוויזיון של אותה שנה שהתקיימה באדינבורו שבממלכה המאוחדת.
השיר הוא בלדה נוסטלגית שבה שר די בארי לאישה על אודות ילדותה, עליה ויתרה כשלקחה לעצמה מאהב כשהייתה צעירה מאוד. מעשה זה היה מעבר מהיר אל הבגרות, וגרם לה להיראות "מגניבה" בפני בני גילה התמימים, והפך אותה לאישה בטוחה בעצמה. למעשה היא ויתרה על מה שהיה יכול להיות "ימי חייה הטובים ביותר".
בתחרות האירוויזיון שובץ השיר במקום ה-12 בסדר ההופעה, אחרי השיר "Falter im Wind" של להקת מילסטונס שייצגו את אוסטריה, ולפני השיר "Muzika i ti" בביצוע תרזה קסוביה שייצגה את יוגוסלביה. עם סיום ההצבעה קיבל השיר 92 נקודות והגיע למקום השישי מתוך 18.
בשנה שאחר כך באירוויזיון 1973 ייצג את איטליה הזמר מסימו רניירי עם השיר "Chi sarà con te".